Cutremur în MAI. Un poliţist de la crimă organizată colabora cu interlopii. Reacția lui Marcel Vela.
Un poliţist de la crimă organizată este acuzat că a colaborat mai bine cu interlopii decât cu colegii de muncă. Bărbatul care lucra la crimă organizată a fost pus la dispoziţie şi i-a fost retras accesul la informaţii clasificate. Ministrul de Interne spune că în acest caz va fi sesizat Parchetul.
Caz şocant la Ministerul De Interne! Cei care trebuiau să te protejeze s-au împrietenit mai bine cu interlopii.Marcel Vela: "Aveam date şi suspiciuni că s-a apropiat mult prea mult de infractori şi nu în sensul de a-i prinde ci pentru a-i sprijini."Bărbatul le dădea interlopilor din Bucureşti date din anchetele penale, dar şi indicaţii cu privire la modul de acţiune al poliţiştilor.Marcel Vela: "Aceste măsuri au fost luate pentru a elimina orice posibilitate ca acest ofițer de poliție să poată afecta activitățile politiei."Marcel Vela a declarat că astfel de comportamente nu vor fi tolerate în Ministerul de Interne.Sursă foto: Captură Youtube.